**Briotech mukaan rakentamaan suomalaisen urheilun menestystarinaa**

***Naisten jalkapallon pääsarjan virallinen nimi on jatkossa Briotech Kansallinen Liiga, kun Briotechista tulee liigan pääkumppani tänään 23.1.2025 julkaistun sopimuksen mukaisesti. Kumppanuus koskee pääsarjan lisäksi naisten jalkapallon A-maajoukkuetta Helmareita. Kumppanuus tukee Helmareiden valmistautumista kesän 2025 WEURO-turnaukseen, jossa joukkue tavoittelee menestystä Euroopan huipulla. Briotechille kumppanuus luo luontevan alustan puhutella kohdeyleisöään.***

Briotech Kansallinen Liiga symboloi rohkeutta, kasvua ja innovaatioita – arvoja, joita sekä Briotech että naisten jalkapallon pääsarja jakavat. Briotechin uraauurtavat tuotteet edustavat vastuullisuutta ja hyvinvoinnin edistämistä, jotka ovat keskeisessä roolissa myös Briotech Kansallisen Liigan strategiassa.

"Yhteistyö Kansallisen Liigan ja Helmareiden kanssa on meille strateginen valinta tulla suuremman suomalaisen ja kansainvälisen yleisön tietoisuuteen naisten huippu-urheilun kautta. Aktiivisesti liikkuvat naiset ja tytöt ovat meidän ihonhoitotuotteillemme tärkeä kohderyhmä, jota on luontevaa puhutella tähän yhteistyöhön nojaten. Naisten pelaama jalkapallo Suomessa sekä maailmalla on kehittynyt lajina suurin harppauksin ja sama kehitys jatkuu tulevina vuosina. Haluamme olla mukana rakentamassa modernia, suomalaista urheilun menestystarinaa”, kertoo Briotech Euroopan toimitusjohtaja **Ville Sarja**.

Briotechin tavoitteena on luoda konkreettisin, ruohonjuuritason keinoin kumppanuuden kautta pysyvä perusta, joka vie suomalaisen naisten pelaaman jalkapallon uudelle tasolle ja joka kannustaa osallistuvaan fanikulttuuriin.

”Meille on tärkeää tuoda kumppanuuteen läsnäolon voimaa. Briotech Kansallisen Liigan peleissä parhaat pelaajat palkitaan tuotteillamme, lisäksi tulemme tarjoamaan paikallismatsien lippujen ostajille tuotepalkintoja”, Sarja kertoo tarkemmin käytännön tekemisestä.

**Yhdessä kohti modernia huippu-urheilua**

Briotechin ja Kansallisen Liigan yhteistyö on vahva viesti siitä, että suomalainen naisten pelaama jalkapallo on kaupallisesti kiinnostava markkinointialusta.

"Kumppanuus Briotechin kanssa tukee uudistetun strategiakauden 2025–28 tavoitteitamme, jotka painottavat pääsarjan kaupallista kehitystä ja fanikokemuksen parantamista. Olemme erityisen innoissamme siitä, että Briotechin tuki näkyy konkreettisina toimenpiteinä jo heti kauden alusta alkaen. Nyt on täydellinen hetki näyttää, miten suomalainen naisten pelaama jalkapallo voi toimia suunnannäyttäjänä niin kentällä kuin sen ulkopuolella," toteaa Briotech Kansallisen Liigan kehityspäällikkö **Minna Kauppinen**.

**Briotech on innovatiivisen hypokloorihapokeainesosan johtava valmistaja**

Briotech on terveydenhuollossa, kosmetiikassa ja teollisuudessa käytettävän hypokloorihapokkeen (HOCl) johtava valmistaja. Yrityksen tunnetuin tuote on Topical Skin Spray, koko keholle soveltuva aktiivisen liikkujan monitoimituote, joka raikastaa, virkistää ja auttaa ihoa palautumaan rasituksen jälkeen. Tuote on markkinajohtaja omassa tuoteryhmässään Yhdysvalloissa.

Hypokloorihapoke on valkosolujen tuottama molekyyli, jolla on kehossa antimikrobinen sekä tulehdusta hillitsevä vaikutus. Briotech valmistaa hypokloorihapokkeen itse kehittämällään teknologialla sähkön avulla vedestä ja suolasta Helsingissä ja Seattlessa Yhdysvalloissa. Hypokloorihapokkeesta valmistetaan mm. turvallisia ja tehokkaita ihonhoitotuotteita, jotka on dermatologisesti testattu soveltuen myös herkälle iholle. Suomessa ihonhoitotuotteet ovat myynnissä verkkokaupassa [www.briocare.eu](http://www.briocare.eu) ja Briotech Kansallisen Liigan ottelutapahtumissa ja jatkossa myös valikoiduissa myymälöissä kautta maan.

Yhteys: Briotechin Euroopan liiketoiminnan toimitusjohtaja Ville Sarja (puh. 050 3030 573, ville@brioglobal.com).

Briotech Kansallinen Liiga on naisten jalkapallon pääsarja. Missiomme on vahvistaa edellytyksiä naisten pelaaman pääsarjajalkapallon kasvulle ja menestykselle Suomessa. Visiomme ”Modernia huippu-urheilua” kiteytyy neljään osa-alueeseen: positiivinen yhteisöllisyys, tasa-arvon suunnannäyttäjä, korkea suorituskyky ja tinkimätön ammattimaisuus.

Yhteys: Briotech Kansallisen Liigan kehityspäällikkö Minna Kauppinen (puh. 0400 444 587, minna.kauppinen@palloliitto.fi)